বিধানসভা থেকে সাসপেন্ড হলেন শংকর-অগ্নিমিত্রা!

ওয়েব ডেস্ক : ভিন রাজ্যে বাঙালিদের উপর ‘হেনস্থা’র ঘটনায় রাজ্য বিধানসভায় (West Bengal Assembly) চলছিল বিশেষ অধিবেশন। তবে বৃহস্পতিবার অধিবেশন চলাকালীন গণ্ডগোল পাকানোর অভিযোগ উঠল বিজেপি বিধায়কদের বিরুদ্ধে। এই ঘটনায় শংকর ঘোষ (Shankar Ghosh ), অগ্নিমিত্রা পলকে (Agnimitra paul) সাসপেন্ড করলেন স্পিকার বিমান বন্দ্যোপাধ্যায় (Biman Banerjee)। পাশাপাশি সাসপেন্ড করা হয়েছে মিহির গোস্বামী, বঙ্কিম ঘোষকে।

ভিন রাজ্যের বাঙালিদের উপর অত্য়াচারের ঘটনায় সরব হয়েছিলেন মুখ্যমন্ত্রী। এ নিয়ে বিধানসভায় বিশেষ অধিবেশন ডাকা হয়েছিল। গত সোমবার থেকে চলছিল এই অধিবেশন। বৃহস্পতিবার ছিল অধিবেশনের শেষ দিন। কিন্তু শেষ দিনে উত্তাল হল বিধানসভা। আজ মুখ্যমন্ত্রী মমতা বন্দ্যোপাধ্যায় (Mamata Banerjee) বক্তব্য রাখতেই হট্টগোল শুরু করেন বিজেপি বিধায়করা। এর পরেই মুখ্যমন্ত্রী স্পিকারকে বলেছিলেন, বলতে দেওয়া হোক বিজেপি বিধায়কদের। কিন্তু কেউ আর বক্তব্য রাখেননি, বরং চিৎকার করতে শুরু করেন।

আরও খবর : মুখ্যমন্ত্রীর বক্তব্যের সময় বিধানসভায় তুমুল হট্টগোল, দেখুন কী অবস্থা

অভিযোগ, বিজেপি বিধায়ক শংকর ঘোষের (Shankar Ghosh) নেতৃত্বে এই হট্টগোল শুরু হয়। স্পিকার সতর্ক করলেও তিনি থামেননি। এর পরেই ৩৪৮ ধারায় বিজেপি বিধায়ককে সাসপেন্ড করে দেন স্পিকার বিমান বন্দ্যোপাধ্যায়। এর পরে মার্শালদের ডেকে তাঁকে বিধানসভা থেকে বের করে দেওয়া নির্দেশ দিয়েছিলেন স্পিকার। কিন্তু সেই সময় মাটিতে শুয়ে পড়েন তিনি। এর পরে বেশ কিছুক্ষণ ধস্তাধস্তির পর বিধানসভা কক্ষ থেকে বের করে দেওয়া হয় শংকরকে।

এসবের পরে ফের বলতে শুরু করেছিলেন মুখ্যমন্ত্রী। কিন্তু ফের উত্তপ্ত হয়ে ওঠে পরিস্থিতি। চিৎকার করতে শুরু করেন বিজেপি বিধায়ক অগ্নিমিত্রা পাল। শুভেন্দু অধিকারিকে কেন সাসপেন্ড করা হয়েছে, তা নিয়ে বিক্ষোভ দেখান তিনি। এর পরেই অগ্নিমিত্রা পল (Agnimitra paul), মিহির গোস্বামী, বঙ্কিম ঘোষকে সাসপেন্ড করেন স্পিকার। পাশাপাশি আগামী অধিবেশনের জন্য সাসপেন্ড করা হয় অশোক দিন্দাকেও।

দেখুন অন্য খবর :