সেপ্টেম্বরে রাজ্য বিধানসভায় বসতে চলেছে বিশেষ অধিবেশন!

ওয়েব ডেস্ক : একাধিক ইস্যু নিয়ে আগামী সেপ্টেম্বরে রাজ্য বিধানসভায় (West Bengal Assembly) বসতে চলেছে বিশেষ অধিবেশন (Special Session)। আগামী ১, ২ ও ৪ সেপ্টেম্বরে এই অধিবেশন বসবে বলে সূত্রের খবর। এই তিন দিন ভিন রাজ্যে বাংলা ও বাঙালিদের উপর অত্যাচার, এসআইআর (SIR) বা ভোটার তালিকার বিশেষ নিবিড় সংশোধন ও অপরাজিতা বিল ফেরত পাঠানো নিয়ে আলোচনা হতে পারে বলে জানা যাচ্ছে।

সূত্রের খবর, এই বিশেষ অধিবেশন চলাকালীন ভিনরাজ্যে ‘বাঙালি হেনস্থা’ নিয়ে নিন্দা প্রস্তাব আনতে পারে রাজ্যের শাসকদল তৃণমূল কংগ্রেস (TMC)। পাশপাশি এসআইআর (SIR) ও অপারাজিতা বিল (Aparajita Bill) নিয়ে আলোচনা হবে। আগামী ১ সেপ্টেম্বর থেকে এই বিশেষ অধিবেশন শুরু হবে। ২ ও ৪ তারিখও হবে এই অধিবেশন। তবে ৩ সেপ্টেম্বর করমপুজোর জন্য সরকারি ছুটি থাকায় সেদিন বন্ধ থাকবে বিধানসভা।

আরও খবর : রবিবার বন্ধ থাকতে চলেছে মেট্রো পরিষেবা!

প্রসঙ্গত, বেশ কিছু সময় ধরে ভিন রাজ্যে বাঙালি পরিযায়ী শ্রমিকদের উপর অত্যাচারের ঘটনা সামনে এসেছে। বাংলায় কথা বললেই তাদেরকে বাংলাদেশি তকমা দিয়ে জেলে ঢুকিয়ে দেওয়া অভিযোগ উঠেছে। এমনকি বাংলাদেশে ‘পুশব্যাকের’ মতোও ঘটনা সামনে এসেছে। আর এর বিরুদ্ধে সরব হয়েছেন মুখ্যমন্ত্রী মমতা বন্দ্যোপাধ্যায় (Mamata Banerjee)। এর ফলে পরিযায়ী শ্রমিকদের সাহায্যে ‘শ্রমশ্রী’ প্রকল্প চালু করেছে রাজ্য সরকার। বলা হয়েছে, ভিন রাজ্যে কাজ করা রাজ্যের পরিযায়ী শ্রমিকরা বাংলায় ফিরলে তাঁদেরকে এক বছর পর্যন্ত ৫ হাজার টাকা করে সাহায্য করা হবে। আর এই ‘বাঙালি হেনস্থা’ নিয়েই বিধানসভায় আলোচনা করতে চায় রাজ্য সরকার।

ভিন রাজ্যে বাঙালিদের উপর অত্যাচারের ঘটনার পাশাপাশি নারীর উপর অত্যাচার নিয়ে রাজ্য সরকার যে অপরাজিতা বিল এনেছিল। তা নিয়েও আলোচনা হতে পারে। কারণ, আরজি কর কাণ্ডের পর এই বিল এনেছিল রাজ্য সরকার। তা বিধানসভায় পাশও হয়েছিল। কিন্তু রাজ্যপালের কাছে সেই বিল অনুমোদনের জন্য পাঠানো হলেও তা ফেরত পাঠানো হয়েছে। ফলে এ নিয়ে আলোচনা হতে পারে। পাশপাশি এসআইআর নিয়েও আলোচনা হওয়ার সম্ভাবনা রয়েছে এই বিশেষ অধিবেশনে।

দেখুন অন্য খবর :